open-index/open-wikipedia-markdown huggingface dataset:
Yucatán

mini|desno|300px|Poluostrvo Yucatan iz svemira

**Yucatan** (fon. *Jukatan*) je poluostrvo u jugoistočnom Meksiku koje razdvaja Karipsko more od Meksičkog zaliva. Južni dijelovi poluostrva pripadaju državama Belize i Gvatemala.

## Ime 
Na lokalnom jeziku ime ovog poluostrva je *Yucal Peten*. Značenje ovog imena je: u (kragna), cal (vrat) i peten (ostrvo, region), zajedno „vrat-ostrvo“, u značenju poluostrvo. Nije poznato da li su Španci uzeli ime od ovog ili iz drugih izvora.

Najčešće pominjana verzija o porijeklu imena je da je ono rezultat nesporazuma između Španaca i domorodaca naroda Maja. Španci su pitali za ime ove zemlje, na šta su domoroci odgovorili: *Yuk ak katán*, ili ''Ma 'n u'uyik a t'àani'', što znači: „Ne razumijem tvoj jezik“.

## Klima 
Klima na poluostrvu je tropska i vruća. Temperature u ovoj oblasti se penju do 38°С, dok zimi rijetko padaju ispod 16°С. Na vlažnom jugu tropske šume čine veći dio vegetacije. U srednjem dijelu dominiraju guste šume. Područje poluostrva je ravničarsko, sa izuzetkom brežuljaka na jugu. Na krečnjačkom tlu, često se može naići na jezerca ili bazene (cenote). Oni su izvor vode za stanovništvo, jer na poluostrvu nema rijeka. Sjever poluostrva je suh. Yucatan se nalazi u zoni uragana.

## Vanjski linkovi 
* 

Kategorija:Oblici reljefa u Belizeu
Kategorija:Oblici reljefa u Gvatemali
Kategorija:Oblici reljefa u Meksiku
Kategorija:Poluostrva u Sjevernoj Americi
Kategorija:Poluostrva u Meksiku
Kaluška oblast

**Kaluška oblast** () jest federalna oblast u Rusiji. Prema popisu iz 2010. godine u ovoj oblasti je živjelo 1.010.930 stanovnika. Administrativno središte oblasti je Kaluga.

## Reference 
## Vanjski linkovi 
* Zvanična stranica

Kategorija:Oblasti u Rusiji
Kategorija:Države i teritorije osnovane 1944.
Kategorija:Centralni federalni okrug
Stalaktit

[mini|desno|Stalaktiti u [Govještica|pećini Govještici]]
**Stalaktit** (grčki jezik: *stalaktites*, (Σταλακτίτης) - kapanje) je najčešće naziv za pećinski ukras koji visi sa stropa (ili zidova) kraške pećine ili jame. Nalazi se i na mostovima, ili u rudnicima.

Bilo koji topljiv materijal, može biti deponiran kao koloid, ili je suspenzija, ili je podložan topljenju, može formirati stalaktit i stalagmit. Mogu se sastojati od lave, minerala, blata, treseta, pijeska, sintera, i amberata.

Proces nastanka pećinskih ukrasa u kraškom području počinje prolaskom dosta oborinskih voda kroz porozno tlo iznad pećine u kojem se nalaze i krečnjačke stijene. Tada dolazi do hemijskog proces u kojem se kalcij-karbonat u dodiru sa vodom i pod uticajem ugljen dioksida razlaže na kalcij i hidrokarbonat. Kada otopina izađe iz tla u zračni prostor pećine dolazi do isparavanja u otpuštanja ugljen dioksida iz vode, čime ona gubi svoju sposobnost otapala.

Najveći broj stalaktita ima formu obrnutog konusa. Najčešće imaju u sredini nešto kao cijevčicu na čijem kraju visi kap vode zbog površinskog napona, a taloženje nastaje samo oko njenog ruba. Rast oboda prema dolje formira cijevčicu, tako da su stalaktiti šuplji.

U pećinama Orlovača i Bijambare se nalazi veliki broj ovih formi.

## Reference 
## Vanjski linkovi 
* http://www.goodearthgraphics.com/virtcave/staltite/staltite.html

Kategorija:Speleologija
Kategorija:Kraška polja
Nanak

mini|Nanak
**Guru Nanak Dev** (*Nānak*), rođen 1469, umro 1539, je osnivač sikizma. Rodio se u mjestu Talvandi Rai Boe (koje se danas po njemu zove Nanakana Sahib), oko 40&nbsp;km sjevero od grada Lahor u današnjem Pakistanu. Bio je drugo dijete i jedini sin nižeg službenika Mehte kalijana Dasa Bedija, i njegove žene Tripte. U djetinjstvu je stekao osnovna znanja iz hinduizma. Imao je i muslimanskog učitelja koji ga je poučavao Kur'anu i hadisima. U tridesetoj godini je doživio prvo mistično iskustvo. Po predanjima, on je poduzeo četiri velika putovanja. Kao pjesnik, imao je istančan osjećaj za prirodu i koristio ga je u svojim hvalospjevima Bogu.

24. septembra 1487. Nanak se vjenčao sa Mata Sulakkhani, kćerkom Mūl Chand-a i Chando Rāṇī, u gradu Batala. Par je imao dva sina, Sri Chand  (8. septembar 1494. – 13. januar 1629.) i Lakhmi Chand (12. februar 1497. – 9. april 1555.).

## Također pogledajte 
* Sikizam

## Reference 
## Vanjski linkovi 
* https://web.archive.org/web/20190115024114/http://srigurunanaksahib.org/ (en)
* https://www.ebsco.com/research-starters/biography/nanak

Kategorija:Sikizam
Thomas Seymour

mini|200px|desno|Thomas Seymour, 1. barun Seymour od Sudeleya

**Thomas Seymour** (1508 - 20. mart 1549) je bio engleski plemić. Bio je sin Johna Seymoura i Margaret Wentworth, te mlađi brat Edwarda Seymoura i stariji brat Jane Seymour, te tako dajdža engleskog kralja Edvarda VI.

Moć njegove porodice postala je veća tokom braka Henrika VIII i Anne Boleyn, čija je dvorjanka bila Thomasova mlađa sestra Jane. Anne nije uspjela Henriku roditi sina, te se Henrik počeo interesovati za Jane. Nakon što je naredio pogubljenje Anne Boleyn 1536. godine, Henrik je oženio Jane, koja mu je u oktobru 1537. rodila sina i ubrzo umrla.

Godine 1543. umro je John Nevill, 3. barun Latymer, ostavljajući iza sebe bogatu udovicu Katherine Parr. Thomas je planirao zaprositi Katherine, ali za nju se zainteresirao Henrik VIII, koji je od Janine smrti promijenio dvije žene i upravo pogubio petu ženu, Katherine Howard. Thomas se oprezno udaljio od ideje da zaprosi Katherine i prepustio je kralju, koji ga je poslao u Holandiju.

Nakon Henrikove smrti u januaru 1547. tron je naslijedio Janin sin Edvard, kojem je Edward Seymour postao regent. Odnos između braće, Edwarda i Thomasa, postajao je lošiji zbog Thomasove ljubomore na Edwardov uticajan položaj. U međuvremenu, po Henrikovoj smrti kraljica Katherine je postala najbogatija žena u Engleskoj. U aprilu iste godine Thomas je oženio Katherine, ali već je gajio planove da, ukoliko nadživi Katherine, oženi ledi Mariju Tudor ili ledi Elizabetu Tudor. Marija i Elizabeta su, kao kćeri Henrika VIII, bile prva i druga u nasljednom nizu u prvim godinama vladavine Edvarda VI.

Kako sa četrnaest godina nije imala nijednog roditelja, niti su joj roditelji imali žive braće ili sestara podobnih za skrbništvo nad njom, ledi Elizabetu Tudor je posvojila Katherine Parr. Thomas je napastvovao petnaestogodišnju Elizabetu, a kada je to otkrila Katherine, Elizabeta je poslana u kuću Hatfield.

Kada 1548. godine Katherine umre rađajući kćerku, on počinje u stvarnost provoditi svoje prvobitne zamisli da oženi Elizabetu i tako dođe do krune. Za njegovog brata ovo je bila kap koja je prelila čašu ; Thomas je uhapšen pod optužbom da je planirao oženiti kraljevsku princezu bez dopuštenja kralja, njenog brata, te za urotu protiv Edvarda VI. Elizabeta je na sva pitanja u vezi sa slučajem odgovarala šutnjom i na kraju bila oslobođena optužbi, ali Thomas Seymour je 20. marta 1549. pogubljen.

Njegov stariji brat, Edward Seymour, ubrzo je doživio istu sudbinu. Jedino dijete Thomasa Seymoura, Mary Seymour, u pismima se zadnji put pominjala kao dvogodišnjakinja. Historičari smatraju da nije doživjela treću godinu života, ali postoje teorije da se udala i zasnovala porodicu.

## Reference 
## Vanjski linkovi 
Kategorija:Pogubljeno plemstvo
Christoph Watrin

alt=2008|mini|2008
**Christoph Watrin** je rođen 7. augusta 1988. godine u Kölnu, Njemačka. Otac, Reinhard Watrin je trgovac, a majka, Evelyn Watrin, učiteljica. Ima stariju sestru Evu. Christoph se bavi pjevanjem i plesom u Njemačko/Američko/Britanskoj grupi – US5. Više je poznat kao Chris. S njim su u bendu još: Richie Stringini, Jay Khan, Vincent Tomas i Izzy Gallegos. Bivši član je Mikel Johnson koji se prošle (2007.) godine povukao, te ga je zamijenio Vincent Tomas.

## Djetinjstvo 
Chris Watrin se rodio i odrastao u Kölnu (Njemačka) i pridružio se US5 dok je još išao u školu. Tokom audicije za reality show Big in America, odlučio je da ostavi svoju tadašnju djevojku Janu kako bi se mogao u potpunosti posvetiti US5. Njegov otac je bio skeptičan u vezi sa njegovim pridruživanjem bendu i napuštanju škole. Chris sluša više tipova muzike, i bio je član crkvenog zbora prije nego se pridružio US5. Kada je imao 14 godina, ponuđen mu je ugovor za muzičku produkciju, ali su ga roditelji nagovorili da ga ne prihvati ili, kako je rekao u razgovoru, odbio je jer su ga više zanmale djevojčice.
Chris je priodno plav, sa prirodno plavo – zelenim očima. Jednom je izjavio u razgovoru za časopis da ga je slava učinila arogantim i da mu je teško vjerovati ljudima jer se boji da oni samo vide Chrisa iz US5,a ne pravog njega.

## Privatni život 
Plavušan iz US5 je trenutno slobodan. Nije imao nikoga od kad je prekinuo sa Janom. Priznao je da traži djevojku koja će ga voljeti zbog njega samog a ne zbog njegovog novca. Chrisov njabolji prijatelj je Richie Stringini.
Voli pjevati, plesati, slušati muziku, fotografiju, surfanje na plaži, jer mu omogućava da ostane u formi i surfanje internetom u slobodno vrijeme. Omiljeno jelo su mu lazanje, rižoto i piletina pripremljena na sve načine. Omiljeno piće mu je sok od brusnice, Gatorade i Almdudler. Omiljeni pjevači su mu Michael Jackson, Mario, Justin Timberlake, Usher, Whitney Houston, Mariah Carey, Aretha Franklin i Alicia Keys, a glumac Dustin Hoffman. Poznati na koje se uglada su Michael Jackson, Justin Timberlake, Usher, Gary Garrison (trener plesa) i Gary Williams. Ima psa koji se zove *Balou*.

## Reference 
## Vanjski linkovi 
*Službena stranica
*Chris-ova stranica za fanove
*Chris Watrin
*Blonde Watrin
*
*

Kategorija:Njemački pjevači
Steinhof (Beč)

**Steinhof** je originalno bio psihijatrijska bolnica i pulmološki centar grada Beča. Bolnicu, smještenu na padini Penzinga, 14. kvarta, je projektovao arhitekta Otto Wagner i otvorena je 1907. godine. Sastoji se od 60 paviljona koje je projektovao Carlo von Boog. U centru se nalaze crkva (Kirche am Steinhof) i art nove pozorište.

Bolnica je 2000. godine reorganizovana u Centar socijalne medicine Baumgartner Höhe - Bolnica i centar za njegu Otto Wagner (Sozialmedizinisches Zentrum Baumgartner Höhe - Otto Wagner Spital mit Pflegezentrum). Centar se sastoji od pet ustanova: Intenzivna njega Baumgartner Höhe (Förderpflegeheim Baumgartner Höhe), Neurolološka bolnica Maria-Theresien-Schlössl (Neurologisches Krankenhaus Maria-Theresien-Schlössl, Pflegeheim Sanatoriumstraße (ako neko zna bosanski prevod), Psihijatrijska bolnica Baumgartner Höhe Psychiatrisches Krankenhaus Baumgartner Höhe, Pulmološki centar Baumgartner Höhe (Pulmologisches Zentrum Baumgartner Höhe).
mini|lijevo|Steinhofgründe
U Centru se nalazi i Spomen historije bečke nacističke medicine (Gedenkstätte zur Geschichte der NS-Medizin in Wien).

Imanje na sjevernoj granici, Steinhofgründe, je bilo dio bolnice i tamo se danas nalazi puno drveća voća. U 1950-im, mjesto je bilo srednjotalasna radio stanica vojske SAD-a. U aprilu 2006. godine su objavljeni planovi o izmještanju psihijatrijske bolnice.

Kategorija:Neurološke bolnice u Austriji
Kategorija:Psihijatrijske bolnice u Austriji
Kategorija:Pulmološke bolnice u Austriji
Kategorija:Bolnice u Beču
Riječni saobraćaj u Bosni i Hercegovini

**Riječni saobraćaj u Bosni i Hercegovini** vodi porijeklo još iz Ilirskog perioda kada se saobraćaj ponajviše razvijao zbog trgovine. Danas u BiH plovne rijeke su Una, Sava, Vrbas, Drina i Neretva. Samo je Sava plovna cijelom njenom dužinom kroz BiH. U Jasenovcu širina plovnog puta iznosi 50 m, a u Šamcu 75 m, sa dubinom od oko 2,20 m. Pristaništa na bosanskoj obali su: Brčko (najopremljenije), Orašje, Šamac, Brod (naftna luka), Gradiška. Savom je moguć prolazak brodova i do 1000 t nosivosti. Drina i Una su značajne zbog prevoza drveta (splavarenje). Zabilježeno je da se Drinom prevozilo oko 180.000 neobrađenih trupaca godišnje. Neretva je plovna na našoj teritoriji oko 4&nbsp;km (uzvodno od Metkovića, nizvodno od Čapljine). Neretva je plovna zahvaljujući eksploataciji šljunka koja se vrši prekomjerno pa se za godinu ne može nataložiti šljunka koliko se eksploatiše, pa se time povećava dubina i plovnost rijeke. Drina i Bosna na ušću prave plićake zbog akumulacionih procesa pa je otežan transport i veza sa Savom (Račanski i Šamački sektor).

Kategorija:Saobraćaj u Bosni i Hercegovini
Edward Seymour

mini|200px|desno|Edward Seymour, 1. vojvoda od Somerseta

**Edward Seymour** (1506 - 22. januar 1552) je bio lord protektor kraljevine Engleske kao regent svog sestrića, kralja Edvarda VI.

Rođen je 1506. godine kao sin Johna Seymoura i Margaret Wentworth. Bio je stariji brat Thomasa Seymoura i Jane Seymour. Njegov prvi brak sa Catharine Fillol bio je poništen nakon što je otkrivena njena afera sa Edwardovim ocem. Nakon poništenja prvog braka, oženio je Anne Stanhope.

On i njegov brat došli su do moći i uticaja kada su svoju sestru Jane udali za kralja Henrika VIII 1536. godine. Jane je rodila sina Edvarda i ubrzo potom umrla. Henrik VIII je Edwardu dao titulu vikonta Beauchamp 5. juna, a titulu grofa od Hertforda 15. oktobra 1537. godine. Nakon Henrikove smrti tron je naslijedio sin njegove sestre, Edvard VI, a Edward je postao njegov regent. Dana 15. februara 1547. godine dobio je titulu vojvode od Somerseta.

Nakon njegove pobjede nad Škotima u bici kod Pinkie Cleugha, Edwardova pozicija se činila nemogućom za ugroziti. Međutim, braća Seymour su zajedno sa popularnošću na dvoru nagomilali i dosta neprijatelja. Pobuna iz 1549. godine uzrokovala je drastični pad Seymourove popularnosti. Ohrabren osiromašenjem Engleske za vrijeme gušenja katoličkih pobuna, Henrik II Francuski je 8. augusta 1549. godine objavio rat Engleskoj. Našavši se u ovoj bezizlaznoj situaciji, Seymour se pokušao sakriti sa kraljem u Windsoru, ali je uhapšen i odveden u Tower of London, gdje je pogubljen 1551. godine. Nakon pada Edwarda Seymoura, na čelo Regentskog vijeća došao je John Dudley, grof od Warwicka, kasnije proglašen vojvodom od Northumberlanda.

## Reference 
## Vanjski linkovi 
* https://www.proquest.com/openview/6e66c4ea075218e9e4650f5ae82126ac/1

Kategorija:Regenti
Kategorija:Pogubljeno plemstvo
Zemljotres u Sečuanu 2008.

**Zemljotres u Sečuanu 2008. godine** desio se u državi Wenchuan, provincija Sečuan, Kina u 14:28:04 po lokalnom vremenu (06:28:04 GMT) dana 12. maja 2008. godine. Prema državanom seizmološkom birou Kine i geološkog instituta SAD, potres je ima jačinu od 7,9 Mw, a epicentar je bio 90 kilometara (55 milja) zapadno-sjevernozapadno od Čengdua, glavnog grada Sichuana. Potres se osjetio i u Pekingu i Shanghaiu, kao i u Pakistanu, Tajlandu,

## Detalji o potresu 
mini|lijevo|Karta epicentra Epicentar je bio u država Wenchuan, pokrajini Ngawa, 90&nbsp;km sjeverozapadno od Chengdua, sa glavnim poktresom koji se desio u 14:28:04 po lokalnom vremenu (06:28:04 AM GMT) u ponedjeljak, 12. maja 2008. godine. Rani izvještaji govore da je jačina pokresa bila između 7,6 i 8,0. Više od šesnaest glavnih zaostalih potresa jačina između 4,0 i 6,0 zabilježeni su devet sati nakon glavnog potresa.

## Šteta 
Svi autoputevi u Wenchuanu su oštećeni, što je dovelo do kašnjenja spasilačnih trupa.  U gradu Shifang, urušavanje dvije hemijske tvornice doveo je do curenja oko oko 80 tona tečnog amonijaka, te sa stotinama ljudi zarobljenim u ruševinama tvornica.

## Žrtve 
Potres je uzrokovao smrt 16.200 ljudi u proviniciji Sečuan, sudeći prema informacijama od 16:10 GMT dana 14. maja 2008. godine

Prema *Xinhua press*-u, broj smrtno stradalih i povrijeđenih povaćavao se jako brzo. Broj mrtvih povećao se sa manje od 200 do 8.533 prema službenim izjavama.

;Posljedice potresa na Hong Kong:
: U Hong Kongu, tri minute nakon poktresa, zaostalo podrhtavanje tla osjećalo se oko trideset sekundi.

## Uticaj na okolne države 
## Ostala mjesta gdje se osjetio potres 
*  Bangladeš: U dijelovima Bangladeša podrhtavanje se osjetilo 530 sekundi nakon potresa.
*  Butan:
*  Indija: Podrhtavanje se osjetilo oko devet minuta nakon potresa. 
**  Hong Kong: Podrhtavanje se osjetilo oko tri minute nakon potresa.
**  Makao: Podrhtavanje se osjetilo oko tri minute nakon potresa.
*  Rusija: 
*  Tajvan :
*  Tajland:
*  Vijetnam:

## Također pogledajte 
* Spisak potresa
* Prirodne katastrofe u Kini

## Reference 
## Vanjski linkovi 
* CNN Video, See workers in Chengdu hiding under their desks during the quake. »
* YouTube Video, China Earthquake 7.8R, 5/12/2008 early official news
* YouTube Video, 5/12/08 China Sichuan Earthquake
* YouTube Video, Earthquake aftermath! see the destruction!
* BBC Video, Eyewitness Gilles Barbier: 'It was very scary'
* USGS Earthquake Hazards Program report
* BBC NEWS Video, Quake hits western China
* Regular earthquake updates in English

Sichuan
Sichuan
Kategorija:2008. u Kini
Kategorija:Klizišta u 2008.
Kategorija:Klizišta u KIni
Kategorija:Historija Kine
Strijelac (sazviježđe)

**Strijelac** 18px () je sazviježđe zodijaka na sjevernom nebu. Nalazi se između sazviježđa Zmijonosac i Jarac. Sazviježđe se sastoji od sedam svijetlih zvijezda poredanih u formi čajnika. Najsjajnija zvijezda u sazviježđu je Epsilon Sgr sa prividnom magnitudom od 1.85.

## Važniji objekti
### Zvijezde 
* Dvostruke zvijezde Zeta Sgr, 21 Sgr
* Promjenljive zvijezde W Sgr, U Sgr, X Sgr
* Višestruka zvijezda Beta Sgr
* Zvjezdani oblak M 24

### Objekti dubokog neba 
* Difuzna maglina M 8, M 17, M 20
* Planetarna maglina NGC 6818
* Otvorena zvjezdana jata M 18, M 21, M 23, M 25, NGC 6530, NGC 6603, NGC 6716
* Kuglasta zvjezdana jata M 22, M 28, M 54, M 55, M 69, M 70, M 75, NGC 6723
* Eliptična galaksija NGC 6822
* Radio galaksije: Sagittarius A ,Sagittarius B2, Sagittarius C, Sagittarius D
* Meteorski pljuskovi: Sagitaridi, Fi Sagitaridi, Kaprikornidi-Sagitaridi 

## Također pogledajte 
* Strijelac (znak)

## Reference
## Vanjski linkovi 
ASTRODATA. Privatna stranica za astronome amatere, kompletan spisak od 88 sazviježđa  28.01.2014 njem.
* 

Kategorija:Sazviježđa
Kemerovska oblast

**Kemerovska oblast** () jest federalna oblast u Rusiji. Nalazi se u jugozapadnom Sibiru. Prema popisu iz 2010. godine u ovoj oblasti je živjelo 2.763.135 stanovnika. Administrativno središte oblasti je Kemerovo. Oblast je uspostavljena 26. januara 1943.

## Reference 
## Vanjski linkovi 
* Zvanična stranica

Kategorija:Oblasti u Rusiji
Kategorija:Sibir
Kategorija:Srednja Azija
Kategorija:Države i teritorije osnovane 1943.
Kategorija:Sibirski federalni okrug
Nukleotid

**Nukleotidi** su monomerske jedinice nukleinskih kiselina i posrednici u reakcijama prijenosa energije u ćelijama (adenozin).

## Struktura 
mini|center|800px|Struktura nukleotida
Svaki se *nukleotid* sastoji od petougljičnog šećera za koji je esterski vezana fosfatna grupa i dušikova baza. Šećer povezan sa dušikovom bazom čini *nukleozid*. Šećer može biti D-riboza (kod RNK) ili D-deoksiriboza (kod DNK). Fosfat je fosfoesterskom vezom spojen s 5' ugljikom u šećeru, dok je baza vezana za 1' ugljik.

Baza može biti *purinska* ili *pirimidinska*. DNK sadrži purinske **adenin (A)** i **guanin (G)**, te pirimidinske baze **citozin (C)** i **timin (T)**. RNK također sadrži adenin, guanin i citozin, dok timin zamjenjuje pirimidinskom bazom **uracil (U)**. Pet navedenih dušikovih baza ubrajamo među 30 najčešćih molekula u ćelijama. Svakoj purinskoj bazi u molekulama DNK odgovara po jedna komplementarna purinska:
***A** – **T** (**T** – **A**)
***C** – **G** (**G** – **C**), 
a u RNK, umjesto timina, prilikom traskripcije ugrađuje se uracil.

## Također pogledajte 
* Nukleinske kiseline
* Hromosom
* Gen
* Genetička informacija

## Reference 
## Vanjski linkovi
* Abbreviations and Symbols for Nucleic Acids, Polynucleotides and their Constituents (IUPAC)
* Provisional Recommendations 2004 (IUPAC)
* Chemistry explanation of nucleotide structure

Kategorija:Genetika
Kategorija:Nukleotidi
Kategorija:DNK
Kategorija:Molekularna biologija
Gradska džamija (Kozarska Dubica)

**Gradska džamija** nalazi se u Kozarskoj Dubici. Harem Gradske džamije u Kozarskoj Dubici proglašen je nacionalnim spomenikom Bosne i Hercegovine.

## Historija 
Džamija je izgrađena početkom 17. vijeka. Srušena je 1992. za vrijeme rata u Bosni i Hercegovini.

## Obnova 
Džamija je obnovljena i otvorena 10. augusta 2003.

## Reference 
## Literatura 
* 

Kategorija:Džamije u Kozarskoj Dubici
Kategorija:Nacionalni spomenici u Kozarskoj Dubici
Parts per million

Skraćenica **ppm** (eng.: **parts per million**) upotrebljava se za izražavanje koncentracije u relativnim proporcijama i bezdimenzionalna je veličina. Jedan ppm predstavlja jedan dio na 1000000 dijelova ili 1 dio na 106 dijelova ili vrijednost 10−6. U analitičkoj hemiji za razblažene rastvore je moguće koristiti i odnos masa po zapremini, jer je gustoća takvih rastvora približno 1 g/cm3. Koncentracije se u ppm izražavaju na sljedeći način:

:1 ppm=\frac{mg}{m3}

:1 ppm=\frac{ml}{m3}

## Primjeri 
* Čelik sadrži 450 ppm mangana, ako sadrži 450 μg mangana na svaki gram čelika.
* Helij u zraku ima koncentraciju 6,3 ppm, ako 1 litar zraka sadrži 6,3 μl helija.

## Također pogledajte 
* ppb
* ppt
* ppq

## Reference 
Kategorija:Mjerne jedinice
Kategorija:Analitička hemija
Kategorija:Hemijska nomenklatura
Kategorija:Bezdimenzionalni brojevi
Kategorija:Hemija okoline
Kategorija:Matematička terminologija
Kategorija:Mjerenje
Kategorija:Fizikalne konstante
Kalandor

**Kalandor** je imaginarno oružje iz serijala knjiga Točak vremena. Kalandor je muški sa'angreal, napravljen za vrijeme Slamanja svijeta. Kalandor je imao oblik kristalnog mača; bio je postavljen u tvrđavu Kamen Tira i zaštićen tako da ga samo istinski Ponovorođeni Zmaj može uzeti. Rand al'Tor je 999.NE uzeo mač i ubio Izgubljenog Išamaela. Rand je zatim zario Kalandor u pod Kamena Tira i otišao u Aijelsku pustaru. Kasnije šalje mladog Aša'mana Narišmu da uzme Kalandor. Upotrijebljavajući Kalandor u borbi protiv Seanšanaca, Rand postaje privremeno lud zbog njegove prevelike moći. Kalandor je zatim predat Kadsuan Sedai.

## Reference 
## Vanjski linkovi 
Kategorija:Točak vremena
Berićet džamija

**Berićet džamija** se nalazi u mostarskom naselju Jasenica.

## Historija 
Džamija je izgrađena 1975. godine. Srušile su ga snage HVO-a 11. maja 1993.

## Obnova 
Obnova džamije počela je 2005. ali je zbog opiranja lokalnog hrvatskog stanovništva obustavljena. Protivljenje obnovi je kulminiralo za ramazan 10.oktobra 2006 kada je na džamiju ispaljena zolja od strane bosanskog hrvata Josipa Grbeša.

## Trenutno stanje 
Džamija je svečano otvorena uz prisustvo reisu-l-uleme dr. Mustafe ef. Cerića 11. maja 2008.

## Reference 
## Vanjski linkovi 
Kategorija:Džamije u Mostaru
Kategorija:1975. u arhitekturi
Kategorija:2008. u arhitekturi
Gastrolit

mini|250p|Gastroliti među fosilima dinosaurusa
**Gastroliti** (grč. *gastros* *lithos* - stomačno kamenje) su kamenje koje se nalazi unutar želuca životinja. Kamenje se može naći normalno, ili kao posljedica nekog patološkog poremećaja. Prirodno se nalazi kod biljojednih ptica, krokodila, tuljana i morskih lavova. Gastorliti kod ovih životinja služe za sitnjenje hrane i mjenjaju funkciju zuba, jer ove životinje nemaju adekvatne zube za žvakanje. Kod tuljana se pretpostavlja da služe i smanjenju potiska vode i time olakšavaju ronjenje. Veličina gastrolita zavisi od veličine životinje i njenih posebnih potreba.

Gastroliti se također često nalaze i u fosilima dinosaurusa.

## Reference 
## Vanjski linkovi 
Kategorija:Gastroenterologija
Gnijezdo

[mini|desno|300px|Gnijezdo [roda]]
**Gnijezdo** je mjesto koje je napravljeno da čuva životinjska jaja i omogući im razvoj. Gnijezda se najčešće prave od organskog materijala kao što su grančice, trava i lišće, ili mogu biti rupa u zemlji ili stablu drveta, u stijeni ili zgradi. Za gradnju gnijezda se mogu koristiti i ostali materijali kao žice, plastika, platno, dlake ili papir. Generalno svaka vrsta ima poseban stil gnijezda.

Gnijezda najčešće prave ptice, ali također ih prave i sisari, ribe, insekti i reptili.

## Svrha gnijezda 
### Strukturna uloga 
Građenje gnijezda (nidifikacija) predstavlja urođeni biološki nagon čija je osnovna funkcija zaštita jaja, potomstva ili odraslih jedinki. Najjednostavnija gnijezda služe prikrivanju jaja od predatora, zaštiti od sunčevog zračenja i nepovoljnih okolišnih uslova te sprječavanju njihovog raznošenja vanjskim faktorima, poput vodenih struja. Kod pojedinih vrsta gnijezda omogućavaju i zajedničku zaštitu, čime se povećavaju šanse za preživljavanje potomstva.

### Društvena uloga 
Kod mnogih životinjskih vrsta građenje gnijezda povezano je s roditeljskom brigom, dok se kod drugih polaganje jaja odvija bez daljnje njege. Kod ptica je česta pojava leženja, odnosno inkubacije jaja pomoću tjelesne topline. Složenost gnijezda uglavnom je u skladu s nivoom roditeljske brige, pri čemu vrste s izraženijom brigom grade kompleksnije strukture. Građenje gnijezda također doprinosi razvoju društvenog ponašanja, omogućavajući veću gustoću populacije na ograničenom prostoru i povećavajući nosivi kapacitet staništa. Kod insekata je složena nidifikacija usko povezana s visoko razvijenim društvenim sistemima, dok sličan oblik organizacije kod sisara pokazuje goli krtica, koji živi u kastinski uređenim kolonijama unutar razgranatih podzemnih gnijezda.

## Ptičje gnijezdo 
Većina vrsta ptica gradi nekakvu vrstu gnijezda, iako neke ptice legu jaja direktno na stijenu ili na samo tlo bez oblikovanja gnijezda. Tipovi gnijezda variraju od jednostavnih, kao plitka udubina u vegetaciji do velikih upletenih gnijezda.

## Reference 
## Vanjski linkovi 
* 

Kategorija:Životinjska skloništa
Korund

**Korund** je kristalni oblik aluminij oksida () sa tragovima željeza, titanija i hroma. Pošto je tvrdoća korunda na Mohsovoj skali mineralne tvrdoće definirana kao vrijednost 9, on može ogrebati gotovo svaki drugi mineral. Zbog toga se često koristi kao abrazivni materijal na gotovo svemu, od brusnog papira do velikih mašina za obradu metala, plastike i drveta. Mješavina korunda i drugih supstanci naziva se smirak. Ova mješavina je manje abrazivna, a njena prosječna Mohsova tvrdoća se kreće oko 8. Najveći rudnici smirka nalaze se u Grčkoj i Turskoj.

Osim svoje velike tvrdoće, korund je neobičan zbog svoje gustoće od 4,02 g/cm3, što je vrlo visoko za transparentni mineral sastavljen od elemenata malih atomskih masa aluminija i kisika.

## Reference 
Kategorija:Minerali aluminija
Kategorija:Oksidni minerali
Bakar (Hrvatska)

280px|mini|Bakar, rimokatolička crkva "Sv. Apostol Andrija"
**Bakar** je grad u Hrvatskoj, u Primorsko-goranskoj županiji.

## Historija
Do teritorijalne reorganizacije u Hrvatskoj nalazio se u sastavu stare općine Rijeka.

## Stanovništvo
Na popisu stanovništva 2011. godine, grad Bakar je imao 8.279 stanovnika, od čega u samom Bakru 1.473.

### Grad Bakar 
**Napomena**: *Nastao iz stare općine Rijeka. Od 1857. do 1981. sadrži dio podataka općine Čavle, a u 1910., 1921., 1961.i 1971. dio podataka sadržan je u gradu Rijeci.*

### Bakar (naseljeno mjesto) 
**Napomena**: *Sadrži podatke za bivše naselje **Vitoševo** koje je od 1857. do 1890. iskazivano kao naselje. U 2001. smanjeno izdvajanjem dijela naselja **Bakar** pod imenom Sveti Kuzam koje je postalo samostalno naselje u gradu Rijeci.*

### Popis 1991.
Na popisu stanovništva 1991. godine, naseljeno mjesto Bakar je imalo 1.853 stanovnika, sljedećeg nacionalnog sastava:

## Galerija 

Datoteka:Grad Bakar ploca 311208.jpg|dobrodošlica u grad
Datoteka:Bakar - old city 03.jpg|pogled na stari grad
Datoteka:Bakar Croatia 2010 0728 01.JPG|luka
Datoteka:Bakar Croatia 2010 0728 07.JPG|gradska ulica
Datoteka:Bakar Ribari Krsinic 13022012 03.jpg|spomenik "Ribari"
Datoteka:Bakar.jpg|obala
Datoteka:Municipij.Bakar.JPG|gradska vijećnica
Datoteka:Kaštel.Bakar.JPG|bakarski kaštel
Datoteka:Bakar - zaobilaznica.jpg|bakarska obilaznica
 

## Također pogledajte
* Spisak gradova u Hrvatskoj

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Gradovi u Hrvatskoj
Kategorija:Gradovi u Primorsko-goranskoj županiji
*
Owen Tudor

mini|200px|desno|Grb Owena Tudora

**Owain ap Maredudd**, poznat kao **Owen Tudor** (1400 - 2. februar 1461) bio je velški vojnik i dvorjanin na engleskom dvoru.

Bio je potomak velškog princa, Rhysa ap Gruffuda. Služio je kao dvorjanin Katarine od Valoisa, udovice Henrika V Engleskog. Ubrzo je postao njen ljubavnik, a vjeruje se da je par sklopio tajni brak 1428. godine. Kako je brak sa kraljevom udovicom bez pristanka trenutnog kralja (koji je tada bio Katarinin sin, Henrik VI) bio zabranjen, brak i da je sklopljen ne bi bio validan. Par je ipak imao najmanje šestero djece; jedno od njih, Edmund Tudor, bio je otac Henrika VII Engleskog. Preko Edmunda i Henrika VII Owen je bio predak svim Tudorima, te je predak i današnjem britanskom monarhu, kraljici Elizabeti II.

Owen Tudor je pogubljen 2. februara 1461. godine nakon što je njegova vojska doživjela poraz od strane Yorkista za vrijeme Ratova dviju ruža.

Kategorija:Tudori
Kategorija:Pogubljeno plemstvo
Kategorija:Engleske vojskovođe
Šerijam Bajanar

**Šerijam Bajanar** je imaginarni lik iz serijala knjiga Točak vremena. Šerijam je Aes Sedai iz Plavog Ađaha. Ima zelene oči i crvenu kosu. Šerijam je bila Gospodarica polaznica za vrijeme Amirilin Tron Sijuan Sanče. Nakon što je Sijuan zbačena, dolazi do podijele Bijele kule i mnoge Aes Sedai bježe u Salidar. Šerijam je bila rani vođa ovih Aes Sedai. Kasnije je postala Čuvar hronika Egveni al'Veri, salidarskoj Amirilin Tron. Mnogi fanovi su spekulisali da li je Šerijam Prijatelj mraka. Šerijam je u zadnjoj knjizi sa vojskom Gareta Brina, koja opsjeda tar Valon.

## Reference 
## Vanjski linkovi 
Kategorija:Likovi iz Točka vremena
Srce zime

mini|lijevo|200px|Originalne korice knjige.
**Srce zime** je deseta knjiga u serijalu knjiga Točak vremena, od američkog autora Roberta Jordana. Izdata je 7. novembra, 2000.

Naslov knjige je aluzija na hladnoću i okrutnost ličnosti Randa al'Tora kao i na povratak zime, jer je u prethodnoj knjizi poništen uticaj Mračnog na klimu. Naime, sila zla je uzrokovala neprirodno dugo ljeto.

Prolog knjige je izdat dva mjeseca prije izlaska same knjige.

## Radnja 
Srce zime se sastoji od prologa i 35 poglavlja. Perin Ajbara i njegova vojska se sukobljavaju sa Šaido Aijelima koji su oteli njegovu ženu, Failu Bašer.

Elejna Trakand se sprema da učvrsti svoje pravo na tron Andora i da uguši pobunjene plemiće.

Matrim Kauton je zarobljen u glavnom gradu Altare, Ebou Daru, koji je pod seanšanskom okupacijom. On planira svoje bjekstvo, ali su njegovi planovi ometeni od strane seanšanke po imenu Tuon, koja je razotkrivena kao Kćerka devet mjeseca, žena za koju je Met sudbinski predodređen da oženi. Met, budući da je upoznat sa proročanstvom, kidnapuje Tuon umjesto da je ubije.

Rand al'Tor, Ponovorođeni Zmaj, je vezan kao Zaštitnik od strane Elejne Trakand, Avijende i Min. Rand ulovi izdajničke Aša'mane u Far Madingu i ubija većinu njih. Lan Mandagoran ubija Torama Riatina u dvoboju. Bačen je u zatvor na neko vrijeme, ali ga spašava Kadsuan i druge Aes Sedai koje su ga pratile. Rand i Ninaeva al'Mera putuju do Šadar Logota. Tamo koriste dva sa'angreala da očiste saidin od ljage Mračnoga. Mušku usmjerivači više neće ludjeti.

## Prijem 
Jacob W. Michaels je u članku za *Center Daily Times* napomenuo da ovom knjigom serija "počinje da se vuče" zbog složenosti priče i broja glavnih likova. Uprkos čitavim poglavljima posvećenim pozadinskoj priči, jedna od glavnih likova, vođa pobunjenika Egwene, gotovo je potpuno zanemarena i odvojena od radnje, za koju se Michaels žalio da je stalni trend barem jednog zanemarenog lika u svakoj knjizi u seriji. Rekao je da je završna scena knjige, koja je promijenila i rekontekstualizirala većinu prethodnih djela, bila vrijedna ulaska u seriju, ali samo za one koji su već uložili vrijeme u čitanje ostatlih knjiga.

## Reference 
## Vanjski linkovi 
* Radnja svakog poglavlja na https://web.archive.org/web/20120312174522/http://www.dragonmount.com/
* Još detaljnije prepričavanje poglavlja na http://www.encyclopaedia-wot.org 
* Pregled knjige na http://www.demensionszine.com/ 
* Pregled knjige na https://web.archive.org/web/20161004215053/http://harlows.org/
 

Kategorija:Knjige Točka vremena
Kategorija:Romani iz 2000.
Kategorija:Knjige Roberta Jordana
Julianne Moore

**Julianne Moore** (rođena kao **Julie Anne Smith**) jest američko-britanska glumica i dječija spisateljica. Dobitnica je *Oscara* za najbolju glavnu žensku ulogu i *Zlatnog globusa*, kao i *Emmyja*.

## Reference 
## Vanjski linkovi 
* 

Kategorija:Rođeni 1960.
Kategorija:Biografije, Fayetteville (Sjeverna Karolina)
Kategorija:Američke glumice
Kategorija:Amerikanci porijeklom iz Škotske
Kategorija:Dobitnici Emmyja
Kategorija:Dobitnici Zlatnog globusa
Kategorija:Živi ljudi
Albert II

* Albert II Meisenski (1240–1314)
* Albert II Austrijski (1298–1358)
* Albert II Meklenburški (1318–1379)
* Albert II od Bavaria-Straubinga (1368–1397)
* Albert II Habsburški (1397–1439)
* Albert II Belgijski (1934– )
* Albert II od Monaka (1958– )
Zemljotres na jezeru Kivu 2008.

**Potres u Lake Kivuu 2008** pogodio je nekoliko država na područiju afričkih Velikih jezera u 07:34:12 (UTC) dana 3. februara 2008. godine. Jačina mu je bila 5,9 Mw sudeći prema Geološkom institutu SAD-a, a trajao je oko 15 sekundi. Epicentar je bio 20 kilometara istočno od Bukavua kod jezera Kivu u DR Kongo.

## Reference 
## Vanjski linkovi 
* USGS Earthquake Hazards Program report 

Kategorija:2008. u Ruandi
Kategorija:Zemljotresi u 2008.
Kategorija:Zemljotresi u Ruandi
Kategorija:Zemljotresi u Demokratskoj Republici Kongo
Kategorija:2008. u Demokratskoj Republici Kongo
Platinski metali

mini|Dijagram toka separacije platinskih metala
Grupi **platinskih metala** pripada šest prelaznih elemenata koji se u periodnom sistemu elemenata nalaze u petoj i šestoj periodi neposredno ispred srebra i zlata. To su rutenij (Ru), rodij (Rh), paladij (Pd), osmij (Os), iridij (Ir) i platina (Pt).

## Osobine 
Platinski metali imaju slične fizičke hemijske osobine i zajednička im je velika otpornost na djelovanje većine hemijskih sredstava. Otporni su na habanje i gubitak sjaja što ih čini (pogotovo platinu) pogodnim za izradu nakita te imaju odlične visoko-temperaturne karakteristike i stabilna električna svojstva.
U otopini tvore velik broj kompleksnih iona. Također stvaraju koordinacijske spojeve s ugljik monoksidom i drugim pi-vezajućim ligandima. Postoji i velik broj kompleksa u kojima je vodikov atom direktno povezan s metalom. Platinski metali i njihovi spojevi imaju veliku katalitičku aktivnost.

## Primjena 
Platina, legure platine i iridij koriste se kao materijali za izradu reaktora za rast monokristala, naročito oksida. Hemijska industrija koristi znatne količine katalizatora od platine ili legure platine i rodija za kataliziranje djelomične oksidacije amonijaka, čime se dobija dušik oksid, sirovina za gnojiva, eksplozive i dušična kiselina. U posljednje vrijeme platinski metali su postali važni kao katalizatori u sintetičkoj organskoj hemiji.

## Reference 

Kategorija:Hemijske serije
Kategorija:Ekonomska geologija
Kategorija:Platina
Kategorija:Dragocjeni metali
Katarina od Francuske

**Katarina od Valoisa** (27. oktobar 1401 - 3. januar 1437) je bila francuska princeza i kraljica Engleske tokom svog prvog braka.

Katarina je bila kćerka Karla VI, kralja Francuske i Izabele od Bavarske.

Dana 2. juna 1420 udata je za Henrika V, kralja Engleske i sa sobom kao miraz donijela Normandiju i Akvitaniju. Krunisana je kao kraljica Engleske u Westminsterskoj opatiji u februaru 1421. godine. Jedino dijete rođeno iz braka bio je Henrik VI, kralj Engleske (r. 6. decembra 1421. godine). nakon muževe smrti 31. augusta 1422. godine Katarina se preselila u zamak Wallingford daleko od svog sina.

Međutim, Katarina je sa sobom u zamak Wallingford povela i Owena Tudora, svoga dvorjanina i ljubavnika. Parlament je na njihovu vezu odgovorio 1428. godine, izdavši zakon kojim se zabranjuje čovjeku da oženi kraljevu udovicu bez pristanka trenutnog kralja. Par je, bez obzira na ovu zabranu, sklopio tajni i nevalidni brak iz kojeg je rođeno najmanje šestero djece.

Katarina je umrla 3. januara 1437. godine nakon poroda. Sahranjena je u Westminsterskoj opatiji.

Njen unuk, sin Katarininog sina Edmunda Tudora, postao je kralj Henrik VII po završetku Ratova dviju ruža. Katarina je stoga bila predak svim Tudorima, kao i današnjem britanskom monarhu, kraljici Elizabeti II.

Kategorija:Supružnici engleskih vladara
Kategorija:Valojevci
Aragonit

**Aragonit** je mineral iz grupe karbonata, jedan od tri najčešća prirodna polimorfna kristalna oblika kalcij-karbonata, hemijske formule CaCO3. Drugi minerali sa istom hemijskom formulom su kalcit i vaterit. Nastaje biofizičkim procesima poput taloženja iz morskog i slatkovodnog okruženja. 
Kristalna struktura aragonita razlikuje se od strukture kalcita, što rezultira drugačijim kristalnim oblikom, ortorombskim kristalnim sistemom sa acikularnim kristalom. Ponavljano udvajanje rezultira pseudo-heksagonalnim oblicima. Aragonit može biti stupčast ili vlaknast, povremeno u razgranatim heliktitnim oblicima koji se nazivaju flos-ferri ("cvjetovi željeza") zbog njihove povezanosti s rudama u koruškim rudnicima željeza.

## Reference 
Kategorija:Minerali kalcija
Kategorija:Karbonatni minerali
Kvalifikacije za Svjetsko prvenstvo u nogometu 1998 (UEFA) - grupa 1

|}

----

----

----

----

----

----

----

## Reference 
Kategorija:Kvalifikacije za Svjetsko prvenstvo u nogometu 1998.
Pijetao

mini|desno|Pijetao
**Pijetao** je naziv za mužjaka od kokoške. Pijetao je poligaman mužjak, obično se drži sa više kokošaka zajedno (haremsko držanje). Čuvar je područja gdje kokoške legu jaja i spreman je da napadne ostale pijetlove koji se približe njegovoj teritoriji. Preko dana obično sjedi na visokom mjestu (metar iznad zemlje), da bi imao što bolji pregled. 

Pijetlovi kao simbol se često pojavljuju u umjetnosti, naročito u heraldici.

## Kukurikanje 
Pijetlovi su poznati po svom kukurikanju koje se onomatopejski na bosanskom jeziku izražava kao *Kukuriku*. Kukurikanje je specifično za ranu zoru, odnosno izlazak sunca. Na drugim jezicima kukurikanje se onomatopejski drukčije označuje pa tako imamo: albanski *kikiriku*, arapski *kookookoo-koo*, bugarski *кукуригу*, katalonski *Co-co-ro-co*, kineski *goh-geh-goh-goh*, hrvatski *ku-ku-ri-ku*, češki *kykyrikí*, danski *kykeliky*, engleski *cock-a-doodle-do*, holandski *kukeleku*, esperanto *kokeriko*, estonski *kukeleegu*, farski *kakkulárakó*, filipinski *Tik-ti-la-ok*, finski *kukkokiekuu*, francuski *cocorico*, njemački *kikeriki*, grčki *kikiriku*, hebrejski *ku-ku-ri-ku*, mađarski *kukurikú*, indonežanski *kukuruyuk*, italijanski *chicchirichì*, japanski *ko-ke kokkoh*, korejski ''k'ok'iyo*, litvanski *ka-ka-rie-ku*, latvijski *ki-ke-ri-gū*, malteški *ku-ku-ri-ku*, norveški *kykkeliky*, perzijski *ququliqu*, poljski *kukuryku*, portugalski *Có có ró có*, rumunski *cucurigu*, ruski *ку-ка-ре-ку*, srpski *ku-ku-ri-ku*, slovački *kikirikí*, slovenski *kikiriki*, španski *cucurucucu*, svahili *KokoRikoo koo*, švedski *kuckeliku*, tamilski *ko-ka-ra-ko*, turski *üü-ürü-üüü*, urdu *kuk roo kroon*, vijetnamski *ò-ó-o-o''.

## Također pogledajte 
* Borbe pijetlova

Kategorija:Ptice
Prolog (Livno)

**Prolog** je naseljeno mjesto u gradu Livnu, Bosna i Hercegovina. Naselje Prolog se nalazi u jugozapadnom dijelu gornjeg Livanjskog polja, smješteno ispod planinskog prijevoja Vaganj. Arheološki ostatci prethistorijske gradine (suhozid i keramika) na lokalitetu Prolog -Jabuka svjedoče o postojanju kontinuiranog života u razdoblju kasnog bronzanog i željeznog doba.
Također, ostatci srednjovjekovne tvrđave svjedoče o postojanju odbrambenog sistema oslonjenog na Hrvatsko kraljevstvo. Tokom osmanlijskog doba čitavo Livanjsko polje, pa tako i Prolog, došlo je pod osmansku vlast između 1470. i 1480. godine. Iz razdoblja osmanske vladavine ostalo je malo tragova o postojanju naselja, no podaci o turskoj posadi u negdašnjoj srednjovjekovnoj utvrdi svjedoče o njegovom opstanku i u ovim vremenima. Početkom 18. vijeka, nakon mira u Požarevcu (1718.), osmanska utvrda u Prologu gubi na vojnoj važnosti, što omogućuje brojnije naseljavanje i rast naselja u njenom podnožju.

## Stanovništvo 
Porezni popisi iz 1768. godine svjedoče da je Prolog imao 316 katolika, dok se taj broj 1813. godine smanjio na 213, iako je početak 19. vijeka uglavnom bio obilježen doseljavanjem stanovništva u Livanjsko polje. Prema popisu stanovništva iz 1961. godine u Prologu je bilo 275 domaćinstava (dimova), odnosno 1445 stanovnika. Sedamdesetih godina dvadesetog vijeka započeo je proces iseljavanja stanovništva iz Prologa, najvećim dijelom u Hrvatsku, u mjesta Kaštela, Solin, Dugo Selo i Sesvete. Iseljavanje se bitno smanjilo krajem osamdesetih godina dvadesetog vijeka. Posljedice koje je ostavilo izrečene su u današnjem broju stanovnika, koji iznosi 922.

## Reference 
## Literatura 
*Arheološki leksikon Bosne i Hercegovine, tom 3 Arheološka nalazišta – regija 14-25 (Sarajevo, 1988.); Bojanovski, Ivo. Dolabelin sistem cesta u rimskoj provinciji Dalmaciji. Urednik: Alojz Benac. Sarajevo: Akademija nauka i umjetnosti Bosne i Hercegovine, 1974. (Djela, Akademija nauka i umjetnosti Bosne i Hercegovine; knj. 47).
*Perković, Tomislav. Stanovništvo Livanjskog polja u 18. i 19. vijeku (Livno: Matica hrvatska Livno, 2003).

## Vanjski linkovi 
* Zvanični sajt grada Livna
Tuba

mini|desno|300px|Tuba
**Tuba** je limeni puhački instrument, najvećih dimenzija i najdubljeg zvuka. Uočljiva je po vrlo širokom završnom dijelu cijevi i lijevku okrenutom uvis. Dužina čunjaste cijevi iznosi 565 cm.

## Osobine 
Ima četiri ventila, ali neke varijante imaju i pet ili čak šest. Četvrti ventil snižava cijeli alikvotni niz tonova za dva i po stepena (čista kvarta), a kombinovana upotreba svih ventila postepeno snižava cijeli alikvotni niz do petog i po stepena (velika septima). Time je omogućeno dobijanje svih polustepena između pedalnog tona i drugog alikvotnog tona. Srazmjerno široka cijev i dubok usnik čine da je zvuk tube pun, ali zaobljen, najsrodniji zvučanju roga ili krilnice (varijanta trube). Iako se često slaže u akorde s trombonima, ne doseže snagu i blistavost njihovog zvuka, ali im čini dodatni, masivni bas. Za svoju veličinu i zvučnu dubinu, tuba je srazmjerno pokretljiv instrument. Ipak, registar i karakter njenog zvuka čine da je solistička upotreba tube, pa čak i samo istaknutija uloga u orkestru, sasvim rijetka. Muzika za tubu piše se u bas-ključu.

## Historija 
Prvi put je napravljena za pruski vojni orkestar 1829. Vijest je brzo stigla u Francusku, gdje je Hector Berlioz preporučio zamjenu ofikleida tubom u "Fantastičnoj simfoniji". Prvi koncert za tubu je komponovao Vaughan Williams 1954.

Kategorija:Limeni puhački instrumenti
Beril

**Beril** je mineral hemijske formule Be3Al2Si6O18 , odnosno berilijum-aluminijski ciklosilikat. Kristali berila kristališu heksagonski i mogu biti izuzetno veliki, metarskih dimenzija. Beril se odlikuje školjkastim prijelomom, tvrdoća mu je 7,5-8, ima staklast sjaj i može biti proziran do poluproziran. Zeleni varijetet berila se naziva smaragd.

## Etimologija 
Riječ *beril* posuđena je, preko starofrancuskog *beryl* i latinskog *beryllus*, iz starogrčkog βήρυλλος (*bḗryllos*), koji je označavao različite plavozelene kamene. Taj naziv potiče od prakritskog *veruḷiya* / *veḷuriya* („beril“), koji je na kraju dravidskog porijekla, vjerovatno izveden iz naziva mjesta Belur ili Velur, gradova u saveznoj državi Karnataka u južnoj Indiji.Termin je kasnije prihvaćen i počeo se koristiti isključivo za mineral beril.

Kada su prve naočale izrađene u 13. stoljeću u Italiji, sočiva su se pravila od berila (ili gorskog kristala), jer tadašnje staklo nije moglo biti dovoljno prozirno. Zbog toga su naočale u njemačkom jeziku nazvane *Brille*.

## Reference 
Kategorija:Silikatni minerali
Kategorija:Minerali berilija
Robert Dudley

mini|desno|250px|Robert Dudley, 1. grof od Leicestera

**Robert Dudley** (7. septembar 1533 - 4. septembar 1588) je bio engleski plemić i dugogodišnji prijatelj i udvarač Elizabete I Engleske.

Rođen je na isti dan kao i Elizabeta I, koja mu je bila prijateljica od djetinjstva. Otac mu je bio John Dudley, 1. vojvoda od Leicestera, koji je služio kao regent Edvardu VI. John je pogubljen po naredbi kraljice Marije I, pošto je pokušao umjesto nje na tron postaviti svoju snahu Jane Grey. Robert je zajedno sa Elizabetom i svojim bratom, Guildfordom Dudleyem, mužem Jane Grey, proveo neko vrijeme zatvoren u Tower of Londonu.

Dudley je, u trenutku kada je poslan u Tower, već bio vjenčan sa Amy Robsart. Nedugo nakon što se između Dudleya i Elizabete počela javljati romansa, Amy Robsart je pronađena mrtva na stepenicama u svojoj kući. U to vrijeme vjerovalo se da je ubistvo naručio Robert, ali iz zapisa u kojima je opisana bolest od koje je Robsart bolovala, zaključeno je da je umrla od tada nepoznatog raka dojke. Dvorom su se širili glasine da tada dvadesetpetogodišnja kraljica spava sa Dudleyem. Tokom nekoliko mjeseci Elizabeta je ozbiljno razmišljala o udaji za Dudleya, ali je na kraju tu pomisao ostavila po strani. Dudleyu je dala titulu grofa od Leicestera, a njihov odnos se vremenom vratio na nivo snažnog i trajnog prijateljstva.

Nakon što je sama odbila njegovu prosidbu, Elizabeta je Dudleya predložila svojoj rodici, [škotskoj kraljici Mariji I. Tim brakom sa protestantskim Dudleyem željela je neutralisati katolkinju Mariju I. Marija I ga je također odbila i za trećeg muža odabrala Henrika Stuarta, lorda Darnleya.

Dudley je umro 1588. godine od raka, nedugo nakon učestvovanja u borbi protiv Španske armade. Nakon Elizabetine smrti petnaest godina poslije, kod nje je pronađena njegova poruka označena kao njegovo posljednje pismo.

## Također pogledajte 
* Elizabeta I u popularnoj kulturi

Kategorija:Plemstvo
Kategorija:Engleske vojskovođe
Kategorija:Rođeni 1533.
Kategorija:Umrli 1588.